अराजकता के लिए भाजपा सरकार जिम्मेदार : डूडी
विधानसभानेता प्रतिपक्ष रामेश्वर डूडी ने कहा कि प्रदेश में अराजकता का माहौल है। कानून व्यवस्था चरमरा चुकी है, अधिकारियों पर सरकार का अंकुश नहीं है। वे शुक्रवार को बीकानेर से लक्ष्मणगढ़ जाते समय अल्प प्रवास पर रतनगढ़ में कार्यकर्ताओं को संबाधित कर रहे थे।
उन्होंने कहा कि कोटा एज्युकेशन हब बन चुका है और प्रदेश ही नहीं देश के हजारों स्टूडेंट वहां रहकर शिक्षा प्राप्त कर रहे हैं। लगातार छात्रों द्वारा आत्महत्या करने की घटनाओं से माहौल खराब होता जा रहा है। सरकार को कॉचिंग संचालकों के साथ वार्ता कर कानून व्यवस्था बनाने के लिए पहल करनी चाहिए। डूडी का हिम्मतसिंह मालासी, सांवरमल शर्मा, अजयकुमार गार्गी, राजेश कंदोई, राजेंद्रसिंह गोलसर, गिरवरसिंह राठौड़, संदीप कंदोई, सुरेंद्रसिंह गोलसर, चुन्नीलाल धेतरवाल, नवीन सीलू, पार्षद अनिल पारीक, एडोकेट रियाज खान, हंसराज सिहाग, विश्वजीतसिंह सोढ़ा, जयकिशन डामा, सुरेश पारीक सहित कई लोगों ने स्वागत किया।
रतनगढ़. कार्यकर्ताओं से वार्ता करते नेता प्रतिपक्ष डूडी।
hin_Deva hin_Deva hin_Deva hin_Deva